Búið er að draga og raða niður leikjum í Lengjubikarnum , sem er deildarbikarkeppni KSÍ . Þrjú lið af Vesturlandi taka þátt í efri deildum keppninnar . Það eru karla - og kvennalið ÍA og karlalið Víkings Ólafsvík . Mótið hefst hjá körlunum laugardaginn 15. febrúar og þá fá Skagamenn BÍ / Bolungarvík í heimsókn í Akraneshöllina . Einnig leika í sama riðli í A-deildinni , KR , Breiðablik , Fram , Grindavík , Keflavík og Tindastóll . Sama dag fer fram í Akraneshöllinni leikur Víkings frá Ólafsvík og Selfoss . Með þessum liðum eru einnig í riðlinum , Haukar , KV , Valur , ÍBV , Víkingur R og Stjarnan . Skagakonur hefja keppni í Lengjubikarnum föstudaginn 14. mars , fá þá FH í heimsókn í Akraneshöllina . Auk þessara tveggja liða eru í riðlinum : Afturelding , Fylkir , HK / Víkingur og Þróttur frá Reykjavík .